માટુંગા-સેન્ટ્રલમાં આવેલા લખમશી નપુ રોડ પર લાલ બહાદુર શાસ્ત્રી શાકભાજીની માર્કેટ આવેલી છે એને કારણે વેજિટેબલ્સ અને ફ્રૂટ્સવાળાઓના ટ્રાન્સપોર્ટના નાના-મોટા ટેમ્પો પાર્ક થાય છે. માલ ઉતાર્યા બાદ પણ ટેમ્પો સવારથી સાંજ સુધી ત્યાં જ રસ્તા પર પાર્ક કરેલા હોવાને કારણે સ્થાનિક લોકોને મુશ્કેલી થાય છે તેમ જ ટ્રાફિકની પણ ભારે સમસ્યા થાય છે. એને લીધે પ્રવાસીઓ અને રાહદારીઓને ચાલવામાં તકલીફ થાય છે. આ બાબતે માટુંગા યંગસ્ટર્સ ક્લબ દ્વારા પોલીસ અને ટ્રાફિક-વિભાગમાં ફરિયાદ કર્યા પછી પણ કોઈ પગલાં લેવામાં આવી રહ્યાં નથી.